## Odluka o uvjetima i načinu plačanja gotovim novcem

### NN 79/1995 (6.10.1995.), Odluka o uvjetima i načinu plačanja gotovim novcem

# NARODNA BANKA HRVATSKE

Na temelju članka 36. stavak 1. točka 6. Zakona o platnom prometu u
zemlji ("Narodne novine" broj 21/93, 13/94, 69/94, 13/94 i 13/95)
u vezi s člankom 61. stavak 1. točka 23. Zakona o Narodnoj banci Hrvatske
("Narodne novine" broj 35/95 - pročišćeni tekst), Savjet Narodne
banke Hrvatske, na sjednici održanoj 2. listopada 1995. godine, donio je

## ODLUKU

### O UVJETIMA I NAČINU PLAČANJA GOTOVIM NOVCEM

Članak 1.

Ovom Odlukom uređuje se plaćanje pravnih osoba gotovim novcem.

Pravnom osobom u smislu ove Odluke smatraju se tijela državne vlasti,
tijela državne uprave, jedinice lokalne samouprave i uprave, fondovi, trgovačka
društva, ustanove i druge pravne osobe.

Članak 2.

Gotov novac u smislu ove Odluke su novčanice i kovanice "kune"
i "lipe".

Plaćanjem gotovim novcem između pravnih osoba u smisle ove Odluke smatra
se izravna predaja gotovog novca jedne pravne osobe drugoj; uplata gotovog
novca jedne pravne osobe na račun druge pravne osobe koji se vodi u ovlaštenoj
organizacij za Obavljanje platnog prometa (u daljnjem tekstu: ovlaštena
or- ganizacija) i isplata gotovog novca s računa pravne osobe u ovlaštenoj
organizaciji drugoj pravnoj osobi.

Članak 3.

Sukladno odredbi članka 6. stavak 2. Zakona o platnom prometu u zemlji,
pravna osoba može plaćati gotovim novcen drugoj pravnoj osobi za:

- nabavu proizvoda i usluga do iznosa od 500,00 kuna po jednom računu,

- potrebe opskrbe ovlaštenih mjenjača gotovim novcem,

- namjene temeljem posebne odluke guvernera Narodne banke Hrvatske.

Članak 4.

Pravna osoba može plaćati gotovim novcem građanima osim za namjene koje
se prema Zakonu o porezu na dohodak isplaćuju putem žiro računa građanina.

Članak 5.

Pravna osoba može zadržati gotov novac u blagajni koncem radnog dana
prema vlastitoj ocjeni sukladno potrebama i uvjetima sigurnosti.

Količinu gotovog novca namijenjenog obavljanju platnog prometa kojeg
krajem radnog dana mogu zadržati u blagajni podružnica Zavoda za platni
promet, banka, štedionica, druga štedno kreditna organizacija i jedinica
HPT, određuje Narodna banka Hrvatske, u roku 8 dana od dana primitka zahtjeva.

Nadzor nad poštivanjem odredbi stavka 2. ovog članka provodi Narodna
banka Hrvatske.

Članak 6.

Pravna osoba je dužna isplate, koje je izvršila gotovim novcem primljenim
na osnovi uplata na blagajni, evidentirati na račun kod ovlaštene organizacije
idući radni dan.

Iznimno, pravna osoba koja temeljem propisa organizira igre na sreću,
isplate iz stavka 1. ovog članka evidentira na računu kod ovlaštene organizacije
10. i 25. u mjesecu.

Odredbe stavka 1. ovog članka ne odnose se na obavljanje bankarsko-depozitnih
poslova sa stanovništvom.

Članak 7.

Pravna osoba koja kod ovlaštene organizacije kod koje vodi račun ima
evidentirane nenamirene obveze čiji je redoslijed plaćanja propisan ne
može zadržati gotov novac u blagajni.

Pravna osoba, iz stavka 1. ovog članka je dužna gotov novac uplatiti
na svoj račun kod ovlaštene organizacije najkasnije idući radni dan.

Članak 8.

Danom stupanja na snagu ove Odluke prestaje važiti Odluka o uvjetima
i načinu plaćanja gotovim novcem ("Narodne novine" broj 62/93
i 59/94).

Članak 9.

Ova Odluka stupa na snagu danom objave u "Narodnim novinama".

O.br. 326/95

Zagreb, 2. listopada 1995.

Zamjenjuje predsjednika Savjeta Narodne banke Hrvatske zamjenik
guvernera Narodne banke Hrvatske

**mr. Zdravko Rogić**, v. r.

Odluka, NN 79/1995-1340
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)